Der findes faktisk ikke én forklaring på, hvordan dagen efter Thanksgiving fik sit navn. Der er flere forskellige forklaringer på navnet, og der er ikke enighed om, hvilken der er den mest rigtige. Vi har samlet de mest populære, så kan du selv bestemme, hvilken du tror på.
Det er alt fra slavehandel til trafikkaos, der siges at ligge til grund for navnet. Slavehandel-teorien kommer af, at det var dagen efter Thanksgiving, slaveejerne tog på markedet og solgte slaver. Mange mener dog også, at begrebet opstod, da dagen markerede vendepunktet, hvor butikkerne gik fra røde til sorte tal i butikkerne.
Det mest populære bud er dog baseret på noget helt almindeligt som trafikkaos. Black Friday blev allerede i 1961 brugt i Philadelphia til at beskrive den voldsomme trafik af biler og fodgængere, der opstod dagen efter Thanksgiving. Fredagen var nemlig en fridag for mange mennesker.